ટાઇમ્સ ઓફ ઇન્ડિયામાં છપાયેલી ખબર અનુસાર, બીએમસી સાથે જોડાયેલી સ્વાસ્થ્ય અધિકારી પદ્મજા કેસ્કરે જણાવ્યું કે, બંન્ને બાળકોનું રજિસ્ટ્રેશન શુક્રવારે થઇ ચૂક્યું છે. જાણકારી અનુસાર આ બંન્ને બાળકોનો જન્મ 7 ફેબ્રુઆરીના રોજ અંધેરી વેસ્ટના મસરાની હોસ્પિટલમાં થયો હતો. બીએમસી સાથે જોડાયેલા વરિષ્ઠ અધિકારીએ જણાવ્યું કે, હજુ સુધી બાળકોના નામ અંગેની જાણકારી મળી નથી, આથી રજિસ્ટર રેકોર્ડમાં તેમના નામ બેબી બોય અને બેબી ગર્લના નામો નોંધવામાં આવ્યા છે. ઉલ્લેખનીય છે કે, જે હોસ્પિટલમાં કરણ જોહરના જુડવા બાળકોનો જન્મ થયો છે, એ જ હોસ્પિટલમાં તેમના મિત્ર શાહરૂખ ખાન ના દિકરા અબરામનો જન્મ પણ સેરોગસી દ્વારા જ થયો હતો.